**ΝΕΟΕΛΛΗΝΙΚΗ ΓΛΩΣΣΑ Β ΓΥΜΑΣΙΟΥ(Β1,Β3) ΔΡΑΝΔΑΚΗ ΕΥΑΓΓΕΛΙΑ**

**ΠΑΡΑΓΩΓΗ ΓΡΑΠΤΟΥ ΛΟΓΟΥ**

Κείμενο 2 : **Το βασίλειο της ξαπλώστρας στην Ψαρομούρα Ηρακλείου**

Ασφυκτική είναι η κατάσταση που έχει δημιουργήσει η εκμίσθωση της παραλίας της

«Ψαρομούρας» κοντά στην Αγία Πελαγία στο Ηράκλειο, όπως καταγγέλλει η Οικολογική

Παρέμβαση Ηρακλείου σε επιστολή της προς τον Δήμο Μαλεβιζίου και τη Διεύθυνση

Περιβάλλοντος & Χωρικού Σχεδιασμού της Περιφέρειας Κρήτης.

Συγκεκριμένα, καταγγέλλεται πως ο εκμισθωτής της παραλίας, κατά παράβαση του νόμου

και των όρων εκμίσθωσης, τοποθετεί ομπρέλες και ξαπλώστρες σε όλο το μήκος της ούτως

ή άλλως μικρής παραλίας, σε πολύ μικρή απόσταση από το κύμα ,με συνέπεια να υπάρχει

ελάχιστος ζωτικός χώρος για τους λουόμενους, που δε θέλουν να δαπανήσουν χρήματα για

ενοικίαση του σχετικού εξοπλισμού .

Στο έγγραφο της καταγγελίας της, η Οικολογική Παρέμβαση διαμαρτύρεται και ζητά τον

άμεσο έλεγχο του εκμισθωτή της παραλίας, διότι κάνει καταχρηστική χρήση του χώρου, εις

βάρος των εκατοντάδων λουομένων που την επισκέπτονται καθημερινά και έχουν

δικαίωμα να βρίσκουν ελεύθερο χώρο. Οι ξαπλώστρες και οι ομπρέλες παραμένουν

διαρκώς στημένες, σε μεγάλη έκταση και σε πολύ μικρή απόσταση από το κύμα, κατά

παράβαση του νόμου και εις βάρος του δημόσιου αγαθού.

Μάλιστα, για πρώτη φορά φέτος υπάρχουν τόσες πολλές στημένες ξαπλώστρες σε αυτήν τη

μικρή παραλία .

Το έγγραφο της καταγγελίας έχει επίσης ως αποδέκτες την Κτηματική Εταιρία του Δημοσίου

και το Λιμεναρχείο Ηρακλείου, ενώ ειδικά για τον Δήμο Μαλεβιζίου καταγγέλλεται η

αδιαφορία για την αποκομιδή των απορριμμάτων στον παρακείμενο της παραλίας χώρο. Πηγή : <http://www.flashnews.gr/page.ashx?pid=3&aid=29623&cid=312>

**ΕΡΓΑΣΙΑ** Εντοπίστε στο κείμενο και καταγράψτε αρνητικές συνέπειες της τουριστικής ανάπτυξης